text: қызылқұм бозащы түбегінің батысындағы құмды алқап. маңғыстау облысы маңғыстау ауданында орналасқан. ендік бағытта созылып жатқан құмның аумағы 290 км2. ұзындығы 48 км, енді жері 10 км. теңіз деңгейінен 2-20 биіктікте. екі құм массивінен тұрады. құмды төбелердің салыстырмалы биіктігі 6-7 м. жер бедері қырқалы құмды төбелерден тұрады және төрттік кезеңінің аллювийлі жазығы саналады. топырағында жусан, бұйырғын, тасбұйырғын, т.б. сораң шөптесіндер шөлшағыл құмымен шектеседі. құм жиектерінде қияқты, тұщықұдық, шебір ауылдары, қожамқұл, ақот құдықтары және бірнеше қыстау орналасқан. құмды алқап мал жайылымына пайдаланылады.